เข้าพักที่ La A Natu Bed & Bakery เมื่อวันเสาร์ที่ผ่านมาค่ะ บรรยากาศร่มรื่น เงียบสงบ เหมาะแก่การพักผ่อนชาร์ตแบตให้ตัวเองมากๆ ได้อ่านรีวิวมาว่าขนมที่นี่อร่อยเลยอยากลองบ้าง 

เราสั่ง Afternoon Tea 1 Set (350baht++) ทาน 2 คนกำลังพอดี มีชาให้เลือก 3 แบบ เราเลือก earl grey ค่ะ ชาหอมมากๆ สามารถแจ้งพนักงานเติมน้ำร้อนได้ ของหวานที่มาในเซตจัดมาแบบพอดีคำ สโคนอุ่นๆ นุ่มลิ้น ทานกับวิปครีมและแยมสตรอเบอรี่ homemade ของที่นี่ พูดได้คำเดียวว่าฟินนน~ ขนมชิ้นอื่นๆก็รสชาติดีค่ะ 

เราสั่งเค้กมะพร้าวมาลองด้วย (150baht++) เนื้อเค้กนุ่ม หอมมะพร้าว ไม่หวานมาก กำลังดี อร่อยค่ะ เป็นอีกหนึ่งเมนูที่แนะนำว่ามาแล้วต้องสั่งค่ะ 

เนื่องจากพักที่นี่ ขอรีวิวอาหารเช้าด้วยเลยแล้วกันค่ะ ขออภัยไม่ได้ถ่ายรูปมา หิวมาก และกลิ่นน่าทานจนไม่สามรถหยุดถ่ายรูปได้ค่ะ ฮาๆ

อาหารเช้าที่นี่จะเป็นเมนูกระดาษใบเล็กๆ มาให้ติ๊กว่าจะรับเมนูอะไรบ้าง เราเลยลองสั่งมาหมดเลยค่ะ ฮาๆ ทานกัน 2 คน เริ่มจาก American Breakfast (ไส้กรอก แฮม เบคอน ไข่ดาว ไข่คน ออมเลต), ข้าวต้ม, ข้าวหมูกะเทียม, คอนเฟรค, สลัดผัก, วาฟเฟิล, แพนเค้ก, กาแฟ, น้ำผลไม้ 

กินเสร็จลุกกันแทบไม่ไหวค่ะ อร่อยทุกอย่างเลยจริงๆ ทุกจานจะทำใหม่ร้อนๆ ไม่ได้เป็นไลน์บุฟเฟต์ให้เดินตักเองแบบทั่วๆไปค่ะ น้องๆพนักงานก็น่ารัก ดูแลดีมาก เสิร์ฟเอาๆ เราสองคนก็ทานกัน ฟังเสียงฝนตกกับคลื่นเพลินไปค่ะ